Morten Paulsen

Morten Petter Rune Paulsen (født 10. april 1936) er en norsk billedkunstner fra Lillehammer. Han er sønn av lillehammermaleren John Paulsen (1892–1972) og oppvokst i Nybu i Lillehammer. Morten Paulsen har virket som grafisk designer og reklametegner, som pedagog og som billedkunstner. Han har gjennom de siste 30 årene markert seg som en fornyer av akvarellkunsten og er særlig kjent for sine landskapskildringer fra Lofoten. Det er sjelden mennesker i bildene hans, men gjerne spor etter menneskelig aktivitet. Akvarellene til Paulsen inneholder en underliggende sivilisasjonskritikk.

Liv og virke 
Paulsen er utdannet fra Statens Håndverks- og Kunstindustriskole i Oslo (1959–62), London Central School of Arts (1963), Institutt for markedsføring i Oslo (1967), Statens lærerskole (1966-69), Kunstakademiet i Trondheim (1978–80/1984–85) og Kunstakademiet i Oslo (1986-87). Paulsen startet som reklametegner i reklamebyråene Kittelsen og Kværk, Fabritius og AB-Bates. Senere ble det og en omfattende pedagogisk virksomhet før han satset på en karriere som kunstner. Erfaringen som designer og tegner, i tillegg til den pedagogiske virksomheten, har hatt innflytelse på kunstnerskapet. Paulsen har blant annet undervist ved Kunstakademiet i Trondheim, Statens kunstakademi, Arkitekthøyskolen i Oslo, Gerlesborgskolan i Bohuslän og Nansenskolen på Lillehammer. Særlig viktig for Paulsens utvikling som pedagog var møtet med professor Georg Suttner på Kunstakademiet i Trondheim i 1978.

Fra 1976 til 2010 hadde Paulsen et nært samarbeid med den svenske akvarellisten professor Arne Isacsson (1917–2010). Paulsen blir ofte beskrevet som en som maler «mørkets lys». Arne Isacsson omtaler Paulsen som følger: «Hos Morten blir ljuset intensivast när det bär mörkets signum». Dette var også tittelen på en større separatutstilling i Lillehammer Kunstmuseum i 2005 kuratert av kunsthistoriker Janeke Meyer Utne.

Utvalgte utstillinger 
 1980 Høstutstillingen
 1980 UKS Vårutstilling
 1982 Østlandsutstillingen
 1984 Den Nord-Norske Kunstutstilling
 1985 Den Nord-Norske Kunstutstilling
 1985 Trøndelagsutstillingen
 1986 Østlandsutstillingen
 1987 Trøndelagsutstillingen
 1988 Trøndelagsutstillingen 
 1989 Lillehammer Bys Malerisamling
 1989 Trøndelagsutstillingen 
 1990 Fauske Kunstforening
 1990 Atelier Lofoten – Svolvær Kunstforening 
 1991 Kunstnersenteret i Oppland 
 1991 Alta Kunstforening 
 1991 Trøndelagsutstillingen
 2001 BohusGalleriet, Uddevalla
 2004 «The colour, the paper, the water». Litauen.
 2004 Morten Paulsen. Mørkets lys - Lillehammer Kunstmuseum

Innkjøpt av 
 Norsk kulturråd 
 Lillehammer Kunstmuseum (før 1994: Lillehammer Bys Malerisamling) 
 Oppland fylke 
 Sør-Trøndelag fylke
 Svolvær faste galleri
 Trondheim Kunstmuseum
 Älvsborgs Län

Stipend/priser 
 1984 BKS materialstipend.
 1986 Statens etableringsstipend,
 1987 Lillehammer Bys kulturstipend.
 1989 Statens garanti-inntekt (GI).
 1998 Nordiska Akvarellsällskapets Arne Isacsson-pris. 
 2003 Statens reise/studiestipend.
 2004 Fosen-stipendet 
 2004 Statens stipend for eldre fortjente kunstnere.

Publikasjoner 
 Utne, Janeke Meyer: Morten Paulsen. Mørkets lys, bok,Labyrinth Press, Oslo 2004
 Paalgard, Lars: «Til forveksling lik kunst?», katalog, Galleri F15, 1997
 «Kreativitet og erfaring», Nansenskolens jubileumsbok, Lillehammer 1988
 «Norway, going backwards into the future» Nordisk formingskurs/INSEA, Helsingfors 1985

Referanser

Eksterne lenker 
  Retrospektiv akvarellutstilling i Lillehammer Kunstmuseum
 KIK - Morten Paulsen

Norske kunstnere
Norske malere
Lofotmalerne
Personer fra Lillehammer kommune